Communitas » preek
Written by Admin on February 13, 2018 . Posted in Ekklesia, Kursusse, VBO, Vennote
Wat gebeur as 'n mens preek?
Written by Admin on September 8, 2014 . Posted in Kursusse, VBO
DIE PATOS VAN PREDIKING
'n Praktiese kursus oor die prediking
Die vraag wat ons in hierdie kursus interesseer, is die vraag na die eie aard van die prediking. Wat gebeur as 'n mens preek? Ons werk met die Woord van God, maar ons weet dat die proses om hierdie goddelike Woord te ontrafel, in 'n nuwe vorm te giet en uiteindelik voor te dra 'n menslike proses is. Dis iets wat tegelyk 'n kruis, ongelooflike moeite en harde werk is en terselfdertyd iets wat nie die produk is van ons harde werk nie.
'n Mens kan ook die vraag vra: hoe praat God deur die stem van die prediker? Of 'n mens kan dit andersom vra: Hoe kommunikeer die prediker die stem van God?
Die rede hoekom dit belangrik is, is omdat die antwoord op hier "wat" van die prediking die "hoe" daarvan ingrypend beïnvloed. Alles wat ons kan praat oor die konteks waarin ons onsself bevind, alle spreke oor kreatiwiteit in die prediking rus ten diepste in hierdie verstaan van wat gebeur as 'n mens preek.
Waaroor gaan die kursus?
Hoe gaan dit met die prediking in ons gemeentes? En met ons as predikers?
Ons kyk na 'n kort inleiding oor die homiletiese situasie. Wat gaan aan in die wêreld waarin ons moet preek en wie is die mense vir wie ons preek?
Wat is die elemente van 'n preekverhaal? Vertel jou eie preekverhaal – ontdek sterk punte en leemtes rondom die "ek" in die prediking
Wat is die ideaal? Wat kan prediking doen? Wat kan dit nie doen nie? Wat verstaan ons onder prediking? Teologie van die prediking.
Wat leer ons uit die Joodse en vroeg-Christelike tradisie in verband met die prediking? Watter rol het prediking in die Nuwe Testament gespeel?
Wat is 'n geloofwaardige respons? Hoe maak ons skuiwe? Ons kyk na 'n preekmaakmetode. Aandag aan vormgewing in die preek.